joelniklaus/EU_Wikipedias huggingface dataset:
Έμμα Τίλμαν

Η Έμμα Τίλμαν (22 Νοεμβρίου 1892- 28 Ιανουαρίου 2007) ήταν Αμερικανίδα, το γηραιότερο πρόσωπο στον κόσμο από τον Ιανουάριο του 2007 μέχρι το θάνατό της. Ήταν το πρόσωπο που κατείχε τον τίτλο του γηραιότερου προσώπου στον κόσμο μόλις για 4 ημέρες, το πιο βραχύβιο διάστημα όλων των εποχών. Γεννήθηκε στο Gibsonville, στη Βόρεια Καρολίνα και εγκαταστάθηκε στο Κονέκτικατ το 1900. Εκεί η Έμμα εργάστηκε ως υπηρέτρια για την Katharine Hepburn. Η Έμα είχε άλλα 22 αδέρφια. Ένα από αυτά, η Ava, πέθανε σε ηλικία 102 ετών, το 1983,ενώ ο αδερφός της Eugene απεβίωσε το 1996, σε ηλικία 108 ετών. Η Τίλμαν έγινε δεύτερη γηραιότερη γυναίκα στον κόσμο το Δεκέμβριο του 2006 μετά το θάνατο της Ελίζαμπεθ Μπόλντεν. Στις 18 Ιανουαρίου 2007 έγινε η γηραιότερη εν ζωή γυναίκα στον κόσμο, έπειτα από το θάνατο της Καναδής Julie Winnefred Bertrand. Μετά το θάνατο του Πορτορικανού Εμιλιάνο Μερκάδο ντελ Τόρο, έγινε και το γηραιότερο εν ζωή πρόσωπο στον κόσμο, από τις 24 Ιανουαρίου 2007 μέχρι τις 28 Ιανουαρίου 2007, οπότε και πέθανε, σε ηλικία 114 ετών, 2 μηνών και 6 ημερών. Τη διαδέχθηκε στον τίτλο ως η γηραιότερη γυναίκα στον κόσμο αλλά και το γηραιότερο πρόσωπο στον κόσμο, η Γιαπωνέζα Γιόνε Μιναγκάουα που γεννήθηκε στις 4 Ιανουαρίου 1893.

Πηγές 

 https://web.archive.org/web/20070126070037/http://www.iht.com/articles/ap/2007/01/24/america/NA-GEN-US-Oldest-Person.php
 https://web.archive.org/web/20070210173851/http://www.salvationarmy-usaeast.org/SApublish/priority/pr_article.cfm?article_id=204
 Article from The Gerontology Research Group 
 http://www.genarians.com
 http://www.guinnessworldrecords.com
 Find-a-Grave: Emmaline Fanchon May Faust Tillman

Τιλμαν
Ζαν Καλμάν

Η Ζαν Καλμάν (Jeanne Louise Calment, Αρλ, 21 Φεβρουαρίου 1875 – Αρλ, 4 Αυγούστου 1997) ήταν Γαλλίδα υπεραιωνόβια, το μακροβιότερο επιβεβαιωμένα πρόσωπο στην ιστορία. Έζησε 122 χρόνια και 164 ημέρες.

Παντρεύτηκε τον δεύτερό της εξάδελφο Φερνάν Καλμάν (Fernand Calment) το 1896, και το μοναδικό της παιδί, η Ιβόν, επέζησε και πέθανε το 1934. Το εγγόνι της σκοτώθηκε σε δυστύχημα με μοτοσικλέτα το 1963. Το 1965, μην έχοντας απογόνους, η Καλμάν παραχώρησε σαν ενοίκιο το διαμέρισμά της σε κάποιο δικηγόρο, τον Φρανσουά Ραφρέ και συμφώνησε να της δίνει ενοίκιο ενός μήνα μέχρι το θάνατό της. Ο Ραφρέ όμως πέθανε πριν από εκείνην, το 1995 και η σύζυγός του συνέχισε να πληρώνει το ενοίκιο. 

Το 1985, η Καλμάν πήγε σε οίκο ευγηρίας, καθώς έζησε μόνη της ως την ηλικία των 110. Το 1988, έγινε για πρώτη φορά διάσημη και αποκάλυψε στους δημοσιογράφους ότι στα νιάτα της είχε γνωρίσει το μεγάλο Ολλανδό ζωγράφο Βίνσεντ βαν Γκογκ.
Σε ηλικία 113 ετών, πρωτομπήκε στο βιβλίο των ρεκόρ Γκίνες το 1989, χρονιά όμως που της στερήθηκε ο τίτλος του μακροβιότερου ανθρώπου στον κόσμο, ο οποίος δόθηκε στην Κάρι Γουάιτ (1874 ή 1888 - 14 Φεβρουαρίου 1991). 
Το 1991 επανέκτησε τον τίτλο η Καλμάν και στις 17 Οκτωβρίου 1995 έφτασε τα 120 χρόνια και 238 ημέρες και έγινε το μεγαλύτερο σε ηλικία πρόσωπο στην ιστορία. Ξεπέρασε τον Σιγκετσίγιο Ιζούμι από την Ιαπωνία, που φέρεται να έζησε 120 έτη και 237 ημέρες. Σε ηλικία 114 ετών, εμφανίστηκε για λίγο στο ρόλο της ίδιας στο φιλμ Vincent and Me...

Το 1995 κυκλοφόρησε το γαλλικό ντοκιμαντέρ Beyond 120 Years with Jeanne Calment, και το 1996, ο οίκος ευγηρίας που ζούσε κυκλοφόρησε το CD Time's Mistress.

Παραπομπές

Βιβλιογραφία 
 
 

Καλμαν
Χριστίνα Σύλβα

Η Χριστίνα Σύλβα (ως Σύλβα Πουλοπούλου, 21 Οκτωβρίου 1932 - 23 Απριλίου 1994) ήταν Ελληνίδα ηθοποιός και θιασάρχης.

Βιογραφία 
Η πρώτη της θεατρική εμφάνιση έγινε το 1957 με το θίασο της Κατερίνας. Υπήρξε συμπρωταγωνίστρια του Λάμπρου Κωνσταντάρα. Συνεργάσθηκε με πολλούς θεατρικούς θιάσους. Η συμμετοχή της στον ελληνικό κινηματογράφο ήταν περιορισμένη.

Πέθανε από καρκίνο και ετάφη στο Κοιμητήριο της Δάφνης. Είχε δύο κόρες.

Φιλμογραφία

Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Πηγές 
 Έλληνες - Ελληνίδες ηθοποιοί
 90lepta
 Θόδωρος Έξαρχος, ‘Έλληνες ηθοποιοί‘

  

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Κόλπος (ανατομία)

Ο κόλπος  ή κολεός είναι μέρος των θηλυκών εσωτερικών αναπαραγωγικών οργάνων. Το εξωτερικό είναι το αιδοίο ενώ το εσωτερικό η μήτρα, οι σάλπιγγες και οι ωοθήκες. Ο κόλπος είναι ένας ευθύς ινομυώδης σωλήνας μήκους 10 εκατοστών περίπου και εκτείνεται από τον τράχηλο της μήτρας ως τον πρόδομο του κολεού στο αιδοίο. Ο ρόλος που εξυπηρετεί είναι αφ'ενός να παρέχει την οδό διαμέσου της οποίας το έμβρυο και ο πλακούντας θα εξέλθει από την μήτρα αλλά και ο τόπος στον οποίο εισέρχεται το πέος κατά την συνουσία έτσι ώστε να αφήσει το σπέρμα στην μήτρα. Προσθίως του κόλπου αναγνωρίζεται η ουροδόχος κύστη και οπισθίως αυτής το ορθό. 

Ανθρώπινο γυναικείο αναπαραγωγικό σύστημα
Γυναίκα και σεξουαλικότητα
Γυναικολογία
Σέλινο

Το σέλινο (επιστ. Σέλινον το βαρύοσμον, Apium graveolens) είναι διετές, ιθαγενές  φυτό του γένους Σέλινον (Apium) της οικογένειας των Σελινοειδών (Apiaceae) (συν. Σκιαδοφόρων (Umbelliferae)).

Στην αρχαιότητα
Είναι γνωστό από τα αρχαία χρόνια όταν Έλληνες και Ρωμαίοι το χρησιμοποιούσαν στη μαγειρική και οι Κινέζοι για φάρμακο. 
Επίσης το θεωρούσαν πένθιμο φυτό γιατί στις νεκρικές τελετές οι πενθούντες φορούσαν στεφάνι από σέλινο.

Περιγραφή
Έντονα αρωματικό φυτό, με σκληρό βλαστό, ρίζες σαρκώδεις και ινώδεις, φύλλα με διαιρεμένο έλασμα, οι μίσχοι  κυρτωμένοι δημιουργούν  αυλάκι. 

Το ύψος του φτάνει τα 90 εκατοστά και τα σπόρια του είναι αρωματικά, με ίδιο άρωμα με αυτό του φυτού αλλά με πικρότερη και πιο καυστική γεύση.

Πολλαπλασιάζεται με σπορά σε θερμοκήπια ή ειδικά σπορεία και στη συνέχεια μεταφυτεύεται σε μικρά σακουλάκια  αφού  περάσουν 5-7 εβδομάδες.

Όταν το ύψος των φυταρίων φτάσει τα 20 εκατοστά περίπου τότε φυτεύονται στην τελική τους θέση.

Οι απαιτήσεις σε νερό είναι μεγάλες και το τακτικό πότισμα είναι απαραίτητο ενώ η λίπανση του εδάφους είναι αναγκαία και πρέπει να γίνεται  είτε με κοπριά είτε με ειδικά λιπάσματα.

Το έντονο άρωμα που έχει το σέλινο οφείλεται σε αιθέριο έλαιο που δίνει στο φυτό ορεκτικές, χωνευτικές και τονωτικές ιδιότητες.

Θρεπτικές ουσίες
Περιέχει σίδηρο, ασβέστιο, φώσφορο και βιταμίνες C, B1, B2 και Κ. Θεωρείται ότι έχει φαρμακευτικές ιδιότητες και μπορεί να χρησιμοποιηθεί σε παθήσεις των νεφρών και της ουροδόχου κύστης καθώς και κατά των αρθριτικών παθήσεων.

 Ποικιλίες 
Υπάρχουν 3 βασικές ποικιλίες σέλινου.
 Η  μία (var. rapaceum) με μεγάλη σαρκώδη ρίζα  τη γνωστή σελινόριζα (eng. Celeriac or Celery root), που καλλιεργείται και τρώγεται ωμή, σαλάτα, σε σούπες και μαγειρεμένη με διάφορους συνδυασμούς, 
 Η δεύτερη (var. dulce), αποκαλείται και σέλερι (eng. Celery). Είναι η πιο γνωστή διεθνώς, με σαρκώδεις μεγάλους μίσχους οι οποίοι τρώγονται είτε ωμοί είτε μαγειρεμένοι. Τα φύλλα της ποικιλίας συνήθως δεν καταναλώνονται (έχουν πικρή γεύση).
 Η τρίτη (var. secalinum) είναι αυτή που στην Ελλάδα αποκαλούμε σέλινο''' (eng. Leaf Celery, or Cutting Celery''). Έχει λεπτούς μίσχους και πλούσιο φύλλωμα. Καλλιεργείται για τα φύλλα της τα οποία τρώγονται είτε ωμά, είτε μαγειρεμένα.  

Τα σπόρια του  χρησιμοποιούνται σε διάφορες σούπες και τουρσιά ως μπαχαρικό καθώς επίσης και στην αρωματοποιία.

Εξωτερικοί σύνδεσμοι 

Βότανα
Σελινοειδή
Βρώσιμα σκιαδοφόρα
Λαχανικά
Αρωματικά φυτά
Φαρμακευτικά φυτά
Νεφοσκόπιο

Το Νεφοσκόπιο είναι ειδικό μετεωρολογικό όργανο, με το οποίο γίνονται ειδικές παρατηρήσεις στα σύννεφα οι λεγόμενες και «νεφοσκοπικές παρατηρήσεις».

Στις παρατηρήσεις αυτές εκτιμάται η ποσότητα και το είδος της νέφωσης που υφίσταται κατά την παρατήρηση στον ουράνιο θόλο. Με το κατάλληλο αυτό όργανο, το νεφοσκόπιο, υπολογίζεται η διεύθυνση και η ταχύτητα με την οποία κινούνται τα σύννεφα όπως επίσης και για τα χαμηλά ευρισκόμενα το ύψος της βάσης τους.
 Σημειώνεται πως το μέγεθος της νέφωσης μετράται σε οκτάβαθμη κλίμακα από 0 έως 8. Έτσι όταν ο ουρανός είναι πλήρως νεφοσκεπής η νέφωση είναι 8/8 και ο αίθριος, χωρίς σύννεφα, 0.

Στη πράξη σήμερα χρησιμοποιούνται δύο ειδών νεφοσκόπια: Τα ανακλαστικά και τα σκοπευτικά.
Ανακλαστικά νεφοσκόπια ονομάζονται εκείνα δια των οποίων οι νεφοσκοπικές παρατηρήσεις γίνονται δι΄ ανακλάσεως των νεφών πάνω σε οριζόντιο καθρέπτη.
Σκοπευτικά νεφοσκόπια ονομάζονται εκείνα δια των οποίων η παρατήρηση γίνεται απ΄ ευθείας με σκόπευση των νεφών. 
 Στο Μετεωροσκοπείο του Αστεροσκοπείου Αθηνών επί αρκετές 10ετίες εχρησιμοποιείτο νεφοσκόπιο ανακλαστικό τύπου Schlein.
Το ύψος που βρίσκεται η βάση της νέφωσης παρουσιάζει ιδιαίτερο ενδιαφέρον στα μετεωρολογικά φαινόμενα που θα ακολουθήσουν το οποίο και επισημαίνεται στους πιλότους. Όταν βεβαίως βρέχει ή υφίσταται ομίχλη ως ύψος δίδεται το 0 (μηδέν). Ο προσδιορισμός του ύψους της βάσης των νεφών γίνεται με διάφορους τρόπους:
α)Ένας πιλότος πετά στη βάση της νέφωσης και ενημερώνεται για το ύψος από τα όργανα του αεροσκάφους.
β)Με την ύψωση μικρού αερόστατου σταθερού (ανερχόμενου) ύψους, την στιγμή που εξαφανίζεται στη βάση της νέφωσης έχουμε το ζητούμενο ύψος.
γ)Δια προβολέως. Η μέθοδος αυτή εφαρμόζεται είτε μέρα είτε νύκτα. Ένας προβολέας φωτίζει κατακόρυφα προς τα πάνω τα νέφη. Η εξ αυτού φωτεινή δέσμη δημιουργεί μια φωτεινή κηλίδα στη βάση της νέφωσης. Η σκόπευση αυτής της κηλίδας γίνεται με ένα γωνιακό όργανο (π.χ. με ένα θεοδόλιχο ή κλισιόμετρο) σπό απόσταση 500-1000 μέτρα από το σημείο του προβολέα. Ο παρατηρητής διαβάζει την ένδειξη, δηλαδή τη γωνία της παρατηρούμενης κηλίδας με το επίπεδο του εδάφους, και στη συνέχεια με τριγωνομετρικό υπολογισμό προσδιορίζει το ύψος της βάσης της νέφωσης.

Σήμερα σε όλα σχεδόν τα μεγάλα αεροδρόμια η μέτρηση αυτή γίνεται αυτόματα με εγκατεστημένα φωτοηλεκτρικά στοιχεία που περιστρέφονται κατακόρυφα σε τόξο 90°.

Νεφοσκ
Κωνσταντίνος Γεωργακόπουλος

Ο Κωνσταντίνος Γεωργακόπουλος ήταν Έλληνας πολιτικός, νομικός και στρατιωτικός.

Βιογραφία
Γεννήθηκε στην Τρίπολη στις 26 Δεκεμβρίου 1890. Σπούδασε νομική στο Πανεπιστήμιο Αθηνών και υπηρέτησε κατά τους Βαλκανικούς πολέμους ως έφεδρος αξιωματικός. Το 1915 κατετάγη στο Σώμα της Στρατιωτικής Δικαιοσύνης με το βαθμό του λοχαγού («κατ' εκλογήν»). Το 1923 αποστρατεύτηκε με το βαθμό του συνταγματάρχη και δικηγόρησε στην Αθήνα («Παρ' Αρείω Πάγω και Συμβουλίω Επικρατείας») μέχρι το 1951. Το 1928 πολιτεύθηκε με το Λαϊκόν Κόμμα και το 1935 διορίστηκε υφυπουργός «παρά τω πρωθυπουργώ» στην κυβέρνηση του Κωνσταντίνου Δεμερτζή. Διατήρησε τη θέση του και όταν ανέλαβε ο Ιωάννης Μεταξάς (13 Απριλίου 1936) μέχρι τις 6 Αυγούστου, οπότε διορίστηκε υπουργός Παιδείας του καθεστώτος της 4ης Αυγούστου (Κυβέρνηση Ιωάννη Μεταξά). Το 1938 (25 Νοεμβρίου) διαφώνησε με τον Μεταξά και παραιτήθηκε από υπουργός. Διετέλεσε υπηρεσιακός πρωθυπουργός από τις 3 Μαρτίου έως τις 17 Μαΐου 1958 και διεξήγαγε τις εκλογές της 11ης Μαΐου που ανέδειξαν νικητή τον Κωνσταντίνο Καραμανλή και Αξιωματική Αντιπολίτευση την Ενιαία Δημοκρατική Αριστερά (ΕΔΑ). Από το 1948 μέχρι τον θάνατό του ήταν Πρόεδρος του Ελληνικού Ερυθρού Σταυρού. Συμμετείχε σε πολλά Διοικητικά Συμβούλια οργανισμών και είχε τιμηθεί με πολλά παράσημα και μετάλλια. Απεβίωσε στην Αθήνα στις 26 Ιουλίου του 1973.

Εξωτερικοί σύνδεσμοι
ΓΓ της Κυβέρνησης - Η υπηρεσιακή κυβέρνηση του 1958

Παραπομπές

Έλληνες στρατοδίκες
Πρωθυπουργοί της Ελλάδας
Έλληνες υπουργοί Παιδείας και Θρησκευμάτων
Έλληνες υφυπουργοί παρά τω Πρωθυπουργώ
Απόφοιτοι Εθνικού και Καποδιστριακού Πανεπιστημίου Αθηνών
Πρόεδροι Ελληνικής Ολυμπιακής Επιτροπής
Κωνσταντίνος Δόβας

Ο Κωνσταντίνος Δόβας (Κόνιτσα, 20 Δεκεμβρίου 1898 - Αθήνα, 24 Ιουλίου 1973) ήταν Έλληνας στρατιωτικός και υπηρεσιακός πρωθυπουργός από τις 20 Σεπτεμβρίου έως τις 4 Νοεμβρίου του 1961.

Βιογραφία

Στρατιωτική Σταδιοδρομία 
Γεννήθηκε στην Κόνιτσα στις 20 Δεκεμβρίου 1898 όταν η κωμόπολη της Ηπείρου ήταν ακόμη υπό οθωμανική κυριαρχία. Γονείς του ήταν ο υπάλληλος γαλλικής εταιρείας καπνού, Θωμάς Δόβας από την Κόνιτσα και η Ευθυμία Β. Μπαμίχα από το Δέλβινο. Ο Δόβας πέρασε τα πρώτα παιδικά του χρόνια στα Ιωάννινα και ολοκλήρωσε τις γυμνασιακές του σπουδές στην Κέρκυρα.

Έπειτα εισήχθη στην Σχολή Ευελπίδων από την οποία αποφοίτησε το 1918 με το βαθμό του Ανθυπολοχαγού ενώ αργότερα σπούδασε στην Ανωτέρα Σχολή Πολέμου του Παρισιού. Έλαβε μέρος στον Α' Παγκόσμιο Πόλεμο, στη Μικρασιατική Εκστρατεία και στον Πόλεμο του 1940-41. Κατά τη διάρκεια της Κατοχής συμμετείχε στην οργάνωση «Επιτροπή Συνταγματαρχών» των Τσακαλώτου, Σπηλιωτόπουλου, Κιτριλάκη και Λιώση καθώς και στην οργάνωση «Θέρος», που δημιουργήθηκε από την επιτροπή και είχε ως σκοπό την προώθηση αξιωματικών του ελληνικού στρατού στη Μέση Ανατολή ή στις αντάρτικες οργανώσεις καθώς και τη συλλογή πληροφοριών κατά των δυνάμεων Κατοχής.

Μετά την Απελευθέρωση, όντας ταξίαρχος, διακρίθηκε ιδιαιτέρως κατά τη διάρκεια του Εμφύλιου πολέμου και κυρίως κατά τη Μάχη της Κόνιτσας μεταξύ του Εθνικού στρατού και του  ΔΣΕ, που κράτησε από τις 25 Δεκεμβρίου του 1947 έως τις 4 Ιανουαρίου του 1948, κατά την οποία τραυματίστηκε ελαφρά.

Μετά τον Εμφύλιο έφτασε μέχρι του βαθμού του αντιστρατήγου και υπηρέτησε σε διάφορες επιτελικές και μάχιμες θέσεις, διατελώντας μεταξύ άλλων αρχηγός ΓΕΕΘΑ από το 1954 μέχρι το 1959. Το 1960 ανέλαβε Αρχηγός του στρατιωτικού οίκου του βασιλιά Παύλου.

Υπηρεσιακός Πρωθυπουργός 
Στις 20 Σεπτεμβρίου 1961 ορκίστηκε υπηρεσιακός Πρωθυπουργός και διεξήγαγε τις εκλογές της 29ης Οκτωβρίου 1961, για τις οποίες κατηγορήθηκε από σύσσωμη την αντιπολίτευση για «βία και νοθεία» καθώς η διεξαγωγή των εκλογών έγιναν μέσα σε κλίμα τρομοκρατίας με υποκινητές και αυτουργούς στρατιωτικούς και αξιωματικούς των σωμάτων ασφαλείας, οι οποίοι ήταν οργανωμένοι σε παραστρατιωτικές ομάδες και είχαν δράση ανεξέλεγκτη από το επίσημο κράτος. Παρέδωσε την Κυβέρνηση στον νικητή των εκλογών Κωνσταντίνο Καραμανλή στις 4 Νοεμβρίου του 1961. Τον Δεκέμβριο του 1964 και έπειτα από πιέσεις της Ε.Δ.Α προς τον Πρωθυπουργό Γεώργιο Παπανδρέου, ο Δόβας αποχώρησε από την θέση του στο Παλάτι.

Μετέπειτα δραστηριότητες 
Συμμετείχε τον Δεκέμβριο του 1967 στο αποτυχημένο Κίνημα του τέως Βασιλιά Κωνσταντίνου, εκπονώντας το σχέδιο δράσης μαζί με τον αντιστράτηγο Ι. Μανέτα. Απεβίωσε στις 24 Ιουλίου του 1973. Ήταν νυμφευμένος από το 1930 με τη Μικρασιάτισσα καθηγήτρια βιολιού, Μαργαρίτα Λευκιάδου.

Παραπομπές

Εξωτερικοί σύνδεσμοι 
 Η υπηρεσιακή κυβέρνηση του 1961
 Τα χρόνια της βίας και της νοθείας
 Γενικό Επιτελείο Εθνικής Άμυνας: Διατελέσαντες αρχηγοί

Έλληνες αξιωματικοί του Στρατού Ξηράς
Πρωθυπουργοί της Ελλάδας
Έλληνες Αντιστασιακοί
Αρχηγοί Γενικού Επιτελείου Εθνικής Άμυνας (Ελλάδα)
Οργασμός

Ο οργασμός είναι μια ιδιαίτερη ψυχική και σωματική κατάσταση, το τελικό στάδιο της σεξουαλικής διέγερσης. Μπορεί να προκύψει ως αποτέλεσμα της συνουσίας όσο και από τον αυνανισμό. Παρατηρείται στον άνθρωπο αλλά και σε αρκετά θηλαστικά.

Ο οργασμός όπως και το προκαταρκτικό ερωτικό παιχνίδι είναι πολυδιάστατο θέμα και εξαρτάται από τα βιώματα, την ψυχολογική κατάσταση των δύο συντρόφων εκείνη την στιγμή όπως και τον χαρακτήρα του καθενός από τους δύο.

Κοινό γνώρισμα του οργασμού στους ανθρώπους είναι η εκσπερμάτιση για τον άντρα και για τη γυναίκα η σύσπαση των μυών των εσωτερικών γεννητικών οργάνων, έτσι ώστε να βοηθήσουν στην κατακράτηση του σπέρματος και τη γονιμοποίηση, ενώ παρατηρείται και μεγάλη ποσότητα υγρών, φαινόμενο γνωστό ως γυναικεία εκσπερμάτιση.

Βιβλιογραφία
The Myth of the Vaginal Orgasm by Anne Koedt (1970)

Εξωτερικοί σύνδεσμοι 

Σεξουαλικότητα
Μιχαήλ Στρίντζης

Ο Μιχάλης-Γεράσιμος Στρίντζης ήταν ηλεκτρολόγος μηχανικός περισσότερο γνωστός διεθνώς για το θεώρημα De Carlo- Strintzis και τη συμβολή του στους τομείς της επεξεργασίας σήματος και εικόνας και της βιοϊατρικής, ιδρυτής και διευθυντής του Ινστιτούτου Πληροφορικής και Τηλεματικής.

Έλληνες Ηλεκτρολόγοι Μηχανικοί
Μυρίκη

{{ταξινομοπλαίσιο
| εικόνα =  Myrica-gale-hunlig.JPG
| πλάτος_εικόνας = 260px
| λεζάντα_εικόνας = Μυρίκη
| σύστημα = Cronquist
| βασίλειο= Φυτά (Plantae)
| συνομοταξία = Αγγειόσπερμα (Magnoliophyta)
| ομοταξία = Δικοτυλήδονα (Magnoliopsida)
| τάξη=   Μυρικώδη (Myricales)
| οικογένεια= Μυρικοειδή (Myricaceae)
| γένος = Μυρίκη (Myrica)| genus_authority = L.
| type_species = Myrica gale
}}

Η Μυρίκη (επιστ. ονομ.: Myrica) είναι γένος αγγειόσπερμων δικότυλων φυτών της τάξης των Μυρικώδη και της οικογένειας Μυρικοειδή. Περιλαμβάνει περίπου 50 είδη δέντρων ή θάμνων.

Τα δέντρα είναι είτε φυλλοβόλα είτε αειθαλή.

Είδη
Τα γνωστότερα  είδη είναι τα εξής: 
Το είδος Μυρίκη η γαλή (Myrica gale) θάμνος των εύκρατων περιοχών  του Βόρειου ημισφαιρίου με αρωματικά φύλλα που περιέχουν και ρητίνη. Το ύψος του θάμνου φτάνει τα 2 μέτρα , τα άνθη του είναι καλυμμένα με χνούδι και ο καρπός του είναι μικρός και σκληρός. Τα φύλλα του χρησιμοποιούνται στη φαρμακευτική και στον αρωματισμό της μπίρας. Παλαιότερα και κατά τον 16ο αιώνα οι μπύρες που έφεραν τον αρωματισμό από το φυτό θεωρούνταν υψηλής ποιότητας.
Το είδος Μυρίκη η ερυθρά (Myrica rubra), δέντρο με ύψος που φτάνει τα 15 μέτρα και βρίσκεται στην Ιαπωνία, Νότια Κίνα, Φιλιππίνες, Κορέα  και καλλιεργείται για τους  καρπούς  του που χρησιμοποιούνται για την παρασκευή ποτού ,ενώ είναι και καλλωπιστικό σε διάφορα πάρκα.
Το είδος Μυρίκη η κηροφόρος (Myrica cerifera), ψηλός θάμνος φύεται στις περιοχές της Βορείου Αμερικής από το καρπό του συλλέγεται κερί και χρησιμοποιείται για την παρασκευή κεριών.
Το είδος Μυρίκη η πενσυλβανική (Myrica pensylvanica) που επίσης  ο καρπός χρησιμοποιείται για παρασκευή κεριών και στη σαπωνοποιία.
Τέλος το είδος Μυρίκη η φάγια (Myrica faya) μικρό δέντρο ύψους 3-6 μέτρων που  βρίσκεται στις νήσους Αζόρες και στα Κανάρια νησιά.

Παραπομπές

Εξωτερικοί σύνδεσμοι 
 

Μυρικοειδή
Καλλωπιστικά φυτά
Αρωματικά φυτά
Φαρμακευτικά φυτά
Πέδρο Αλμοδόβαρ

Ο Πέδρο Αλμοδόβαρ Καμπαγιέρο (Pedro Almodóvar Caballero, 25 Σεπτεμβρίου 1949) είναι Ισπανός σκηνοθέτης, σεναριογράφος και παραγωγός. Έχει γράψει, σκηνοθετήσει και παραγάγει περίπου 30 ταινίες.

Βιογραφία 
Γεννήθηκε στο Calzada de Calatrava στην περιοχή του Αλμάγρο στην Ισπανία. Σε ηλικία 8 ετών παρακολούθησε καθολικό σχολείο. Οι εμπειρίες του από το σχολείο αυτό και από τους εκκλησιαστικούς θεσμούς σε συνδυασμό με τη σεξουαλική κακοποίηση που υπέστη, αποτέλεσαν την έμπνευση για την ταινία του Κακή εκπαίδευση (2004). Στα 16 του μετακόμισε στη Μαδρίτη και ασχολήθηκε με διάφορες δουλειές του ποδαριού, αφού λόγω της δικτατορίας του Φράνκο ο ισπανικός κινηματογράφος δεν ήταν ιδιαίτερα ανεπτυγμένος. Στη συνέχεια δούλεψε για 12 χρόνια στον ισπανικό οργανισμό τηλεπικοινωνιών και έτσι κατάφερε να αγοράσει την πρώτη του κάμερα, μια Super 8. Τα χρόνια εκείνα δούλεψε σε θεατρικές ομάδες, ίδρυσε το σατιρικό πανκ-ροκ συγκρότημα Almodovar y McNamara και γύρισε πολλές χιουμοριστικές ταινίες σε super 8, τις οποίες παρουσίαζε σε ιδιωτικές προβολές. Η πρώτη του μεγάλου μήκους ταινία είναι το Η Πέπι, η Λούσι, η Μπομ και τα άλλα κορίτσια που ολοκληρώθηκε με πολλές δυσκολίες το 1980. Ακολούθησαν πολλές ταινίες,στις οποίες υπογράφει ο ίδιος και το σενάριο, που έφεραν και τη διεθνή αναγνώριση για το σκηνοθέτη.

Χαρακτηριστικά 
 Αγαπημένο του κινηματογραφικό είδος είναι το μελόδραμα , η επιρροή και η εξέλιξη του οποίου είναι εμφανής στο έργο του.
 Η γυναίκα σε όλες της τις εκδοχές είναι ένα από τα βασικά θέματα στις ταινίες του. 
 Μέσα από τις ταινίες του βλέπουμε την εξέλιξη της χώρας του, τη σκοτεινιά της καθολικής δικτατορίας του Φράνκο που κράτησε 40 χρόνια, την πτώση της (1975) και την εξέλιξη της Ισπανίας σε ένα δημοκρατικό κράτος. 
 Χαρακτηριστική είναι επίσης η αισθητική των έντονων χρωμάτων, που χρησιμοποιεί σε πολλές ταινίες του.
 Συνηθίζει να δουλεύει με τους ίδιους ηθοποιούς, τους οποίους βλέπουμε να παίζουν πρωταγωνιστικό ρόλο σε αρκετές ταινίες του. Κάποιες από τις μούσες του είναι η Κάρμεν Μάουρα, η Σεσίλια Ροτ, η Μαρίσα Παρέδες, η Πενέλοπε Κρουθ, η Τσους Λαμπρεάβε και η Ρόσι ντε Πάλμα.
 Η σχέση του με τη μητέρα του επηρέασε σημαντικά τόσο τη ζωή του όσο και τη δημιουργία του. Η μητρική φιγούρα είναι καθοριστική στις περισσότερες ταινίες του.

Έργα

Βιβλία στα ελληνικά

Βιβλία του Αλμοδόβαρ
 (1991) Φωτιά στα σωθικά, εκδόσεις Σέλας
 (1993) Πάττυ Χύμα, εκδόσεις Σέλας
 (1996) Το μυστικό μου λουλούδι, εκδόσεις Λιβάνη

Βιβλιογραφία
 (1999) Pedro Almodòvar, 40ο Φεστιβάλ Κινηματογράφου Θεσσαλονίκης, εκδόσεις Καστανιώτη
 (2007) Συζητώντας με τον Πέδρο Αλμοδόβαρ, Φρέντερικ Στράους, εκδόσεις Ηλέκτρα

Παραπομπές

Ισπανοί σκηνοθέτες
Ισπανοί σεναριογράφοι
Ισπανοί παραγωγοί ταινιών
ΛΟΑΤ πρόσωπα από την Ισπανία
Βραβευμένοι με Χρυσή Σφαίρα
Βραβευμένοι με Όσκαρ Καλύτερου Πρωτότυπου Σεναρίου
Βραβευμένοι με BAFTA
Βραβευμένοι με Σεζάρ
Βραβευμένοι με Γκόγια
Γεγονότα Φεβρουαρίου 2007

• Έρχεται στην ζωή ο Χρήστος Μπαλίτας

Γεγονοτα 02
Κλειτορίδα

Η κλειτορίδα είναι ένα θηλυκό σεξουαλικό όργανο που υπάρχει σε θηλαστικά, στρουθοκαμήλους και σε έναν περιορισμένο αριθμό άλλων ζώων. Στις γυναίκες, βρίσκεται στην κορυφή των εξωτερικών γεννητικών οργάνων, πάνω από την ουρήθρα και τον κόλπο. Αποτελείται από τα σηραγγώδη σώματα της κλειτορίδας τα οποία κατά την σεξουαλική διέγερση πληρούνται με αίμα και επέρχεται στύση της κλειτορίδας. Η βάλανος της κλειτορίδας όταν αυτή δεν βρίσκεται σε στύση δεν είναι ορατή διότι καλύπτεται από την πόσθη. Τα αγγεία και τα νεύρα που κατανέμονται στην κλειτορίδα είναι περίπου όμοια με τα αντίστοιχα του πέους στον άνδρα. Σε αντίθεση όμως με το πέος, το ανδρικό ομόλογο (ισοδύναμο) με την κλειτορίδα, συνήθως δεν περιέχει το περιφερικό τμήμα (ή το άνοιγμα) της ουρήθρας και επομένως δεν χρησιμοποιείται για ούρηση. Στα περισσότερα είδη, η κλειτορίδα δεν έχει καμία αναπαραγωγική λειτουργία. Ενώ λίγα ζώα ουρούν μέσω της κλειτορίδας ή τη χρησιμοποιούν αναπαραγωγικά, η στικτή ύαινα, η οποία έχει ιδιαίτερα μεγάλη κλειτορίδα, ουρεί, ζευγαρώνει και γεννά μέσω του οργάνου. Μερικά άλλα θηλαστικά, όπως οι λεμούριοι και οι αραχνοπίθηκοι, έχουν επίσης μεγάλη κλειτορίδα.

Η κλειτορίδα είναι η πιο ευαίσθητη ερωτογενής ζώνη της γυναίκας και γενικά η κύρια ανατομική πηγή της ανθρώπινης γυναικείας σεξουαλικής απόλαυσης.

Το φύλο του εμβρύου είναι αποφασισμένο από την στιγμή της σύλληψης, ανάλογα εάν το σπερματοζωάριο που γονιμοποίησε το ωάριο έφερε το Χ ή το Υ χρωμόσωμα. Τίποτα όμως οπτικά δεν διευκρινίζει εάν το έμβρυο είναι αρσενικό ή θηλυκό, αφού τα ανάλογα κύτταρα είναι μέσα στο σώμα του εμβρύου. Εάν το έμβρυο είναι θηλυκό, τότε τα κύτταρα που θα μορφοποιήσουν τα σεξουαλικά του όργανα θα γίνουν κλειτορίδα και ωοθήκες. Αντίθετα, εάν το έμβρυο είναι αρσενικό, τα ίδια κύτταρα θα γίνουν πέος και όρχεις αντίστοιχα. Έτσι και τα δύο καταλήγουν σε περιοχή με μεγάλη πυκνότητα νεύρων, και αυτό τα κάνει πιο ευαίσθητα στην αφή είτε κατά τον αυνανισμό είτε κατά τη συνουσία.

Παραπομπές

Βιβλιογραφία 

 
 
 
 
 
 
 
 

Αναπαραγωγικό σύστημα
Ζουράμπ Νογκαϊντέλι

Ο Ζουράμπ Νογαϊντέλι (ზურაბ ნოღაიდელი, 1964-) είναι πολιτικός από τη Γεωργία, πρωθυπουργός της χώρας από το 2005 ως την παραίτησή του, τον Νοέμβριο του 2007.

Γεννήθηκε στο Κομπουλέτι στις 22 Οκτωβρίου 1964 και σπούδασε Φυσικός, ενώ έκανε επίσης σπουδές στη Γεωλογία και στη Γεωγραφία. Η πολιτική του καριέρα ξεκίνησε στο Κόμμα των Οικολόγων. Αργότερα έγινε υπουργός Οικονομικών (2000), αξίωμα στο οποίο επανήλθε το 2004. Στις 11 Φεβρουαρίου 2005 έγινε πρωθυπουργός, έπειτα από τον αδόκητο θάνατο του Ζουράμπ Ζβάνια. Με 175 ψήφους υπέρ και 24 κατά, η Βουλή ενέκρινε στις 17 Φεβρουαρίου 2005 την κυβέρνησή του. Είναι παντρεμένος, με ένα παιδί.
Τον Απρίλιο του 2007 υποβλήθηκε σε εγχείριση ανοικτής καρδιάς στο Νοσοκομείο του Αγίου Λουκά στο Χιούστον των ΗΠΑ. 

Στις 16 Νοεμβρίου του 2007 ο Νογαϊντέλι παραιτήθηκε για λόγους υγείας και στη θέση του ορίστηκε από τον πρόεδρο Σαακασβίλι ο Λάντο Γκουργκενίτζε.

Παραπομπές 

Νογαιντέλι
Μάνκο Κάπακ

Ο Μάνκο  Κάπακ (Κέτσουα: Manqo Qhapaq "θαυμάσιο εύρημα", Manku Qhapaq, ισπ. Manco Cápac) στη μυθολογία των Ίνκας, ήταν ο πρώτος βασιλιάς του Κούσκο. Για την προέλευσή του, υπάρχουν διάφοροι μύθοι.

Η μυθολογία 
Ο Μάνκο  Κάπακ υπήρξε ως ιστορικό πρόσωπο και επειδή ήταν πολύ σημαντική προσωπικότητα για το λαό του θεοποιήθηκε και γύρω από το πρόσωπο του αναπτύχθηκε μια ολόκληρη θρησκεία. Οι μύθοι που γράφτηκαν για την καταγωγή του διασώθηκαν από ορισμένους Ισπανούς μοναχούς.

Ο μύθος σχετικά με το θεό Ίντι 
Σύμφωνα με αυτο το μύθο, ο Μάνκο Κάπακ ήταν γιος του θεού ήλιου Ίντι και της Μάμα Κίγια, και αδερφός του Πατσακάμακ, ενώ λατρευόταν ως θεός του ήλιου και της φωτιάς. Ο Μάνκο Κάπακ και τα αδέρφια του στάλθηκαν στη γη με ένα χρυσό ραβδί, που ονομαζόταν tapac-yauri. Το ραβδί βυθίστηκε στην περιοχή του Κούσκο, μέχρι την οποία ταξίδεψαν μέσω υπόγειων σπηλαίων κι έχτισαν ναό προς τιμήν του θεού ήλιου και πατέρα τους. Κατά τη διάρκεια του ταξιδιού, κάποιο ή κάποια από τα αδέρφια του Μάνκο Κάπακ μεταμορφώθηκε σε Ουάκα.

Ο μύθος σχετικά με το θεό Βιρακότσα 
Σε αυτό το μύθο, ο Μάνκο Κάπακ είναι γιος του Βιρακότσα. Μαζί με τα αδέρφια του ζούσε στο Πακάρι Τάμπου, κοντά στο Κούσκο. Ενώθηκαν μαζί με άλλες φυλές, με τις οποίες ήρθαν σε επαφή στα ταξίδια τους, με σκοπό να κατακτήσουν τις φυλές της Κοιλάδας του Κούσκο. Και σε αυτή την ιστορία υπάρχει ο μύθος του χρυσού ραβδιού. Επίσης, σύμφωνα με κάποιες εκδοχές του μύθου, ο νεαρός Μάνκο Κάπακ πρόδωσε από ζήλεια τους μεγαλύτερους αδερφούς του, τους σκότωσε κι έγινε ο ηγέτης του Κούσκο.

Η ζωή του 
Ο Μάνκο Κάπακ ήταν ο ιδρυτής της δυναστείας των Ουρίν και βασίλευσε στη φυλή των Ίνκας για περίπου σαράντα χρόνια. Αυτός οδήγησε τον λαό του από το Πακάρι Τάμπου στην περιοχή του Κούσκο. Οι λόγοι που ανάγκασαν τους Ίνκας να αναζητήσουν νέα πατρίδα ήταν η έλλειψη εύφορης γης για καλλιέργεια αλλά και οι απειλητικές διαθέσεις των γειτονικών τους λαών. Στο Κούσκο ο Μάνκο Κάπακ καθιέρωσε σύστημα νόμων, ενώ θεωρείται ότι κατάργησε τις ανθρωποθυσίες. Οι Ίνκας, με επικεφαλής τον Μάνκο Κάπακ και με βάση τη νέα τους πατρίδα, άρχισαν να εισχωρούν στις γειτονικές περιοχές για να επεκτείνουν τις αγροτικές εκτάσεις τους. Ο πρώτος ηγεμόνας των Ίνκας παντρεύτηκε την αδερφή του, Μάμα Όκλιο, κι ο γιος του, Σίντσι Ρόκα, έγινε ο επόμενος Σάπα Ίνκα. Πιθανολογείται ότι βασίλεψε μέχρι το 1230 ή το 1250 αρκετοί όμως τοποθετούν το θάνατο του πολύ νωρίτερα, το 1107. Από τα χρονολογικά στοιχεία δεδομένα που να οριοθετούν την βασιλεία του δεν έχουν βρεθεί ακόμα.

Πηγές 
 ΣΤΡΑΤΙΩΤΙΚΗ ΙΣΤΟΡΙΑ, ΙΝΚΑΣ, Δεληγίαννης Π., τεύχος 147, εκδόσεις ΠΕΡΙΣΚΟΠΙΟ, Νοέμβριος 2008
 Εγκυκλοπαίδεια ΠΑΠΥΡΟΥΣ ΛΑΡΟΥΣ ΜΠΡΙΤΑΝΝΙΚΑ, Εκδοτικός Οργανισμός Πάπυρος, Αθήνα, 1996

Αυτοκράτορες των Ίνκας
Μυθολογία Ίνκα
Θεότητες της φωτιάς
Σουντόκου

Το σουντόκου (Sudoku) (ιαπωνικά:数独, Χέπμπορν: Suudoku) είναι παζλ που βασίζεται στη λογική. Στόχος είναι να συμπληρωθούν όλα τα κουτάκια στον πίνακα (9x9), ώστε κάθε στήλη, κάθε σειρά και κάθε κουτάκι 3x3 να περιέχουν όλα τα ψηφία από το 1 μέχρι το 9. Μερικά κουτάκια είναι ήδη συμπληρωμένα, ώστε να υπάρχει μόνο μία δυνατή λύση.

Το σουντόκου επινοήθηκε από τον Αμερικανό Χάουαρντ Γκαρνς το 1979 και δημοσιεύτηκε για πρώτη φορά από την εταιρεία Dell Magazines με το όνομα "Number Place". Έγινε δημοφιλές στην Ιαπωνία το 1986, όταν εκδόθηκε από τον οίκο Nikoli και δόθηκε το όνομα Sudoku. Έγινε μόδα ανά την υφήλιο το 2005. 

 Όπως προκύπτει από τον στόχο και τις βασικές αρχές του παιχνιδιού, αντί αριθμών μπορούν να χρησιμοποιηθούν οποιαδήποτε σύμβολα. Έχουν δημιουργηθεί γρίφοι με βάση κινέζικα σύμβολα, κινέζικους αριθμούς ή σύμβολα που αναπαριστούν μερίδες σούσι.

Χ Sudoku
Το Χ Σουντόκου αποτελεί παραλλαγή του γνωστού σουντόκου κατά την οποία ισχύουν όλοι οι κανόνες του σουντόκου με μια αλλαγή. Θα πρέπει και οι 2 διαγώνιοι που σχηματίζονται στο τετράγωνο να περιέχουν όλους τους αριθμούς από το 1 έως το 9 .

Παραπομπές

Εξωτερικοί σύνδεσμοι
 EuroSudoku
 Ελληνική ιστοσελίδα για το σουντόκου   
 Σουντόκου 

Παζλ λογικής
Γιάφα

Η Γιάφα, (εβραϊκά: יפו Yafo, αραβικά: يَافَا Yāfā) γνωστή στην αρχαιότητα ως Ιόππη, κατά μία άποψη από τη μυθική σύζυγο του Κηφέα, είναι παραθαλάσσια ιστορική πόλη και αρχαίο λιμάνι της Παλαιστίνης στην ανατολική Μεσόγειο. Πρόκειται για έναν από τους πιο επικίνδυνους λιμένες της Μεσογείου λόγω των κατάσπαρτων υφάλων και σκοπέλων που βρίσκονται γύρω από αυτόν. Βρίσκεται στα νότια του Τελ Αβίβ, στο Ισραήλ. 

Ήταν επίνειο της Ιερουσαλήμ, περίπου 56 χλμ. μακριά. Αναφέρεται τέσσερις φορές στην Εβραϊκή Βίβλο, ως μια από τις πόλεις της φυλής του Δαν, ως πύλη εισόδου για τους κέδρους του Λιβάνου για το ναό του Σολομώντα (Β' Χρονικών 2:16), ως το μέρος απ' όπου ο προφήτης Ιωνάς απέπλευσε για τη Ταρσό (Ιωνάς 1:3) και σαν πύλη εισόδου για τους κέδρους του Λιβάνου για το δεύτερο Ναό των Ιεροσολύμων. Στην Ιόππη ο Απόστολος Πέτρος ανέστησε την Δορκάδα (Ταβιθά) κι εκεί είδε όραμα για να καταλάβει πως το ευαγγέλιο ήταν για όλα τα έθνη και όχι μόνο για τους Ιουδαίους (Πράξεις κεφ. 10, 11).

Υπήρξε επίσης σημαντική πόλη για την αραβική Μέση Ανατολή. Κατά τη διάρκεια των Σταυροφοριών ήταν προπύργιο του Βασιλείου της Ιερουσαλήμ. Η πόλη αποτέλεσε τόπο σφοδρών συγκρούσεων μεταξύ Ισραηλινών και Αράβων στα 1947-1948 και καταλήφθηκε από τη Χαγκάνα αμέσως πριν από την έναρξη του Αραβοϊσραηλινού πολέμου του 1948, οπότε την εγκατέλειψαν οι Άραβες κάτοικοί της. Μετά τον πόλεμο, Εβραίοι έποικοι εγκαταστάθηκαν στην πόλη. Σήμερα αποτελεί τμήμα του δήμου του Τελ Αβίβ.

Παραπομπές 

 
Πόλεις του Ισραήλ
Αραβικές χριστιανικές κοινότητες στο Ισραήλ
Ζακ ο μοιρολάτρης και ο αφέντης του

Ζακ ο μοιρολάτρης και ο αφέντης του είναι ο τίτλος μυθιστορήματος του Ντενί Ντιντερό, του οποίου η συγγραφή εκτείνεται από το 1771 ως τον θάνατο του συγγραφέα. Πρώτη φορά εκδόθηκε στην Γαλλία το 1796.

Αυτό το περίπλοκο μυθιστόρημα υπήρξε αδιαμφισβήτητα το έργο του Ντιντερό με τη μεγαλύτερη κριτική και τον περισσότερο σχολιασμό.

Ιστορικά 
Το βιβλίο γράφτηκε περίπου το 1771. Έγιναν πολλές αλλαγές και προσθήκες μέχρι να φτάσει σε μια σχετικά πλήρη μορφή το 1778. Το πρωτότυπο γαλλικό κείμενο δεν κυκλοφόρησε όσο ζούσε ο Ντιντερό σαν βιβλίο. Κυκλοφόρησε σε 15 συνέχειες, από τον Νοέμβρη του 1778 μέχρι τον Ιούνη του 1780, στο χειρόγραφο περιοδικό Φιλολογική Αλληλογραφία. Ακολούθησαν προσθήκες που δημοσιεύτηκαν στο ίδιο περιοδικό μερικές εκ των οποίων δημοσιεύτηκαν τον Ιούλιο του 1780. Τυπώθηκε για πρώτη φορά, μόνο το τμήμα που αναφέρεται στο επεισόδιο της κυρίας ντε λα Πομερέ, στη Γερμανία σε μετάφραση του Σίλερ και αργότερα, το 1792, όλο το έργο σε μετάφραση του Μίλιους. 

Το 1796, δώδεκα χρόνια μετά το θάνατο του συγγραφέα κυκλοφόρησε τυπωμένο και στα γαλλικά. Επομένως δεν υπάρχει τυπωμένο αντίγραφο που να έχει ελεγχθεί από τον συγγραφέα. Σώζονται μερικά χειρόγραφα εκ των οποίων το πιο σημαντικό θεωρείται αυτό του Λένινγκραντ καθώς περιέχει αρκετές διορθώσεις που φαίνονται να έγιναν από τον συγγραφέα και μάλιστα με υποδείξεις για το που πρέπει να μπουν. Το χειρόγραφο αυτό το έστειλε η κόρη του συγγραφέα στην Αικατερίνη Β' όταν πέθανε ο πατέρας της.

Το μυθιστόρημα 
Πρόκειται, φαινομενικά, για μια αφήγηση του συγγραφέα για τη ζωή κυρίως του Ζακ ο οποίος είναι μοιρολάτρης και ταξιδεύει μαζί με το αφεντικό του. Σε διάφορα σημεία παρεμβάλλονται διαρκώς διάφορες φιλολογικές και φιλοσοφικές σκέψεις του Ντιντερό. Παίζει με τους διαλόγους των δύο αλλά και με τον αναγνώστη προβάλλοντάς του διαρκώς εναλλακτική μορφή των καταστάσεων που ζει ο Ζακ.

Πηγές 
 Ζακ ο μοιρολάτρης και ο αφέντης του, Ηριδανός, Αθήνα 1984

Μυθιστορήματα του Ντενί Ντιντερό
Φιλοσοφικά μυθιστορήματα
Ασμοδαίος

[[File:Asmodeus.jpg|thumb|right|220px|Ο Ασμοδαίος, όπως απεικονίζεται στο Dictionnaire Infernal του Κολέν ντε Πλανσί]]
Ο Ασμοδαίος (, «Ασμεντάι») είναι ένας βασιλέας των δαιμόνων στις αβρααμικές θρησκείες μα όχι στα κύρια δογματικά κείμενα. Είναι γνωστός κυρίως από το βιβλίο του Τωβίτ. Αναφέρεται επίσης σε ορισμένους ταλμουδικούς θρύλους και στη δαιμονολογία, ως ηγετική μορφή κατά την κατασκευή του ναού του Σολομώντα. Κατά τη γνώμη πολλών ακαδημαϊκών, θρύλοι για τον Ασμοδαίο προέρχονται από το ζωροαστρισμό, και ενσωματώθηκαν στον ιουδαϊσμό (και επομένως και στον Χριστιανισμό) κατά την κυριαρχία των Αχαιμενιδών Περσών στους Ιουδαίους.

Ο Ασμοδαίος είναι ένας από τους τέσσερεις πρίγκηπες της Κόλασης, και ειδικότερα αυτός που κυβερνά τις ανατολικές περιοχές. Ως δαίμονας της λαγνείας φέρεται ως υπεύθυνος για τη διαστροφή των σεξουαλικών επιθυμιών των ανθρώπων, όπως φαίνεται κυρίως στο βιβλίο του Τωβία. Φέρεται, επίσης, ότι είναι εδώ στη Γη μετά από εκατομμύρια χρόνια στην Κόλαση. Στην εβραϊκή και ισλαμική θρησκεία είναι ο βασιλιάς των δαιμόνων (Shedim/Jinn)Raphael Patai Encyclopedia of Jewish Folklore and Traditions Routledge 2015 . 

Ετυμολογία του ονόματος
Το όνομα Ασμοντάι (Asmodai) πιστεύεται ότι προέρχεται από την αβεστική σύνθετη λέξη *aēšma-daēva, όπου aēšma σημαίνει «οργή» και daēva σημαίνει "«δαίμων»" ή "«θεία ύπαρξη»". Ενώ το daēva aēšma ως δαίμονας της οργής του ζωροαστρισμού είναι καλά τεκμηριωμένο ως τέτοιο, το σύνθετο aēšma-daēva'' δεν πιστοποιείται στη συγκεκριμένη γλώσσα. Είναι παρ' όλα αυτά πιθανό ότι υπήρχε τέτοια μορφή και η ύπαρξή της αντικατοπτρίζεται στο βιβλίο του Τωβία ως Ἀσμοδαῖος) και στο Ταλμούδ ως «Ασμμεντάι» (אשמדאי).

Παραπομπές σημειώσεις

Εξωτερικοί σύνδεσμοι

Δαίμονες
Ζωροαστρισμός
Ιουδαϊσμός
Παλαιά Διαθήκη
Βεατρίκη της Ολλανδίας

Η Βεατρίκη (ολλανδικά: Beatrix, γενν. 31 Ιανουαρίου 1938) από τον Οίκο της Οράγγης-Νάσσαου είναι η πρώην Βασίλισσα των Κάτω Χωρών (1980-2013), πριγκίπισσα της Οράγγης-Νάσσαου.

Βιογραφία 
Η Βεατρίκη Βιλελμίνη Αρμγάρδη είναι κόρη του Βερνάρδου του Λίππε-Μπίστερφελντ και της Ιουλιάνας της Ολλανδίας, κόρης του Ερρίκου του Μεκλεμβούργου-Σβερίν. 

Εγκαταστάθηκε στη Βρετανία το 1940 μαζί με την οικογένειά της εξαιτίας του Β΄ Παγκοσμίου Πολέμου και στη συνέχεια στον Καναδά. Η οικογένεια επέστρεψε στην Ολλανδία το 1945. Έκανε σπουδές Παιδαγωγικής και στη συνέχεια σπούδασε Καλές Τέχνες. 

Στις 30 Απριλίου 1980, μετά την παραίτηση της Ιουλιάνας από τον θρόνο, η Βεατρίκη έγινε βασίλισσα. Είναι μέλος της Λέσχης της Ρώμης και το 2005 εόρτασε το ιωβηλαίο της (ως Βασίλισσα). Τον Απρίλιο του 2013 παραιτήθηκε από τον θρόνο υπέρ του γιου της, Γουλιέλμου Αλέξανδρου.

Το όνομα της Βεατρίκης δόθηκε στο διεθνές αεροδρόμιο του Οράνιεστατ στην Αρούμπα.

Οικογένεια
Παντρεύτηκε τον Γερμανό διπλωμάτη Κλάους φον Άμσμπεργκ, στις 10 Μαρτίου 1966 και μαζί απέκτησαν τρία παιδιά:
 Γουλιέλμος Αλέξανδρος (γενν. 1967), Βασιλιάς της Ολλανδίας. Νυμφεύτηκε την Μάξιμα Σορρεγιέτα Σερρούτι. Απέκτησαν 3 παιδιά.
 Φρίζο (1968-2013), Πρίγκιπας της Οράγγης-Νάσσαου. Νυμφεύτηκε την Μέιμπελ Βίσσε Σμιτ. Απέκτησαν 2 παιδιά.
 Κωνσταντίνος (γενν. 1969), Πρίγκιπας της Ολλανδίας. Νυμφεύτηκε τη Λαουρέντιεν Μπρίνκχορστ. Απέκτησαν 3 παιδιά.

Περιστατικό Απριλίου 2009 
Σε μία πιθανή απόπειρα δολοφονίας της Βασίλισσας Βεατρίκης και της βασιλικής οικογένειας, ένας οδηγός αυτοκινήτου έπεσε με το όχημά του πάνω σε πλήθος που είχε συγκεντρωθεί για να παρακολουθήσει την παρέλαση στο Άπελντοορν. Τέσσερα άτομα σκοτώθηκαν και τουλάχιστον άλλα δεκατέσσερα άτομα τραυματίστηκαν.

Παραίτηση 2013 
Τον Ιανουάριο του 2013 ανακοίνωσε την παραίτησή της από το θρόνο, υπέρ του γιου της, Γουλιέλμου-Αλεξάνδρου πρίγκιπα της Οράγγης. Η στέψη του ως βασιλιά έγινε στις 30 Απριλίου 2013.

Τίτλοι

31 Ιανουαρίου 1938 – 10 Μαρτίου 1966: Η Βασιλική Υψηλότητα Πριγκίπισσα Βεατρίκη της Ολλανδίας, Πριγκίπισσα της Οράγγης-Νάσσαου, Πριγκίπισσα του Λίππε-Μπίστερφελντ
10 Μαρτίου 1966 – 30 Απριλίου 1980: Η Βασιλική Υψηλότητα Πριγκίπισσα Βεατρίκη της Ολλανδίας, Πριγκίπισσα της Οράγγης-Νάσσαου, Πριγκίπισσα του Λίππε-Μπίστερφελντ, Κα. φον Άμσμπεργκ
30 Απριλίου 1980 – 30 Απριλίου 2013: Η Μεγαλειότητα Της Η Βασίλισσα
30 Απριλίου 2013 – μέχρι σήμερα: Η Βασιλική Υψηλότητα Πριγκίπισσα Βεατρίκη της Ολλανδίας, Πριγκίπισσα της Οράγγης-Νάσσαου, Πριγκίπισσα του Λίππε-Μπίστερφελντ, φον Άμσμπεργκ

Πρόγονοι

Παραπομπές

Εξωτερικοί σύνδεσμοι 
 Βεατρίκη της Ολλανδίας, Επίσημη ιστοσελίδα 
Her Royal Highness Princess Beatrix: Official website

|-

Μονάρχες της Ολλανδίας
Οίκος της Οράγγης-Νάσσαου
Τάγμα της Περικνημίδας
Βραβευθέντες με το Βραβείο Καρλομάγνος
Προτεστάντες μονάρχες
Πριγκίπισσες της Οράγγης-Νάσσαου
Ευρωμπάσκετ 1991

Η διοργάνωση του ευρωπαϊκού πρωταθλήματος καλαθοσφαίρισης του 1991 (γνωστό και ως Ευρωμπάσκετ 1991) ήταν η 27η, η οποία οργανώθηκε από τη FIBA Europe. Συμμετείχαν οκτώ εθνικές ομάδες. Το τουρνουά διοργάνωσε η Ιταλία και έλαβε χώρα στη Ρώμη.

Τελική Κατάταξη

Αποτελέσματα

Προκριματικός Γύρος 

Στον προκριματικό γύρο, οι ομάδες χωρίστηκαν σε 2 ομίλους των τεσσάρων ομάδων. Οι δύο πρώτες ομάδες συνέχισαν στον ημιτελικό γύρο, ενώ οι δύο τελευταίες οδηγήθηκαν στους αγώνες κατάταξης για τις θέσεις 5 ως 8.

Γκρουπ A

Γκρουπ B

Φάση νοκ-άουτ

Θέσεις 5 ως 8

Τελική φάση

Βραβεία

Συνθέσεις ομάδων 
 Γιουγκοσλαβία:  Τόνι Κούκοτς, Ζάρκο Πάσπαλι, Άριαν Κόμαζετς, Βλάντε Ντίβατς, Πρέντραγκ Ντανίλοβιτς, Αλεξάντερ Τζόρτζεβιτς, Ζόραν Γιοβάνοβιτς, Ζόραν Σάβιτς, Ζόραν Σρετένοβιτς, Ντίνο Ράτζα
 Ιταλία: Άριο Κόστα, Σάντρο Ντελ'Ανιέλο,  Αλεσάντρο Φαντότσι, Φερντινάντο Τζεντίλε, Αντρέα Γκράτσις, Βάλτερ Μανίφικο, Νταβίντε Πεσίνα, Ρικάρντο Πίτις, Ρομπέρτο Πρέμιερ, Αντονέλο Ρίβα, Στέφανο Ρουσκόνι, Ρομπέρτο Μπρουναμόντι
 Ισπανία: Ενρίκε Αντρέου, Χοσέ Μιγκέλ Αντούνεθ, Φερνάντο Αρθέγα, Μανέλ Μποσκ, Σιλβάνο Μπούστος, Ζοζέπ Καργόλ, Μιγκέλ Ηάνσεν, Ραφαέλ Χοφρέσα, Αντόνιο Μαρτίν, Χουάν Αντόνιο Ορένγκα, Χουάν Αντόνιο Σαν Επιφάνιο, Τζόρντι Βιγιακάμπα
 Ελλάδα: Παναγιώτης Γιαννάκης, Λιβέρης Ανδρίτσος, Παναγιώτης Φασούλας, Φάνης Χριστοδούλου, Νίκος Γκάλης, Ντίνος Αγγελίδης, Δημήτρης Παπαδόπουλος, Βασίλης Λυπηρίδης, Γιάννης Μυλωνάς, Τζορτζ Παπαδάκoς, Κώστας Παταβούκας, Γιώργος Γάσπαρης, προπονητής: Ευθύμης Κιουμουρτζόγλου

Εξωτερικοί σύνδεσμοι 
 FIBA Europe Eurobasket 1991

1991
Ευρωπαικο Πρωταθλημα Καλαθοσφαιρισης Ανδρων 1991
Ευρωπαικο Πρωταθλημα Καλαθοσφαιρισης Ανδρων 1991
Ελληνικές βουλευτικές εκλογές 2000

Οι Βουλευτικές εκλογές του 2000 έγιναν στις 9 Απριλίου. Ήταν πρόωρες εκλογές που διεξήγαγε η Κυβέρνηση Σημίτη μετά από αίτημα της, ώστε να αποφασιστεί ή όχι η ένταξη της Ελλάδας στην Οικονομική και Νομισματική Ένωση. 

Πρώτο κόμμα ήλθε το Πανελλήνιο Σοσιαλιστικό Κίνημα με 43,79% και 158 έδρες, δεύτερο κόμμα η Νέα Δημοκρατία με 42,74% και 125 έδρες, τρίτο κόμμα το Κομμουνιστικό Κόμμα Ελλάδας με 5,52% και 11 έδρες, τέταρτο και τελευταίο κόμμα ο Συνασπισμός με 3,20% και 6 έδρες. Η κατανομή των εδρών έγινε με το σύστημα της ενισχυμένης αναλογικής που είχε ψηφίσει η Κυβέρνηση Μητσοτάκη το 1990. 

Μετά το αποτέλεσμα των εκλογών σχηματίστηκε η Κυβέρνηση Κώστα Σημίτη 2000.

Αποτελέσματα

Παραπομπές

Ελληνικές βουλευτικές εκλογές
Ελληνικές βουλευτικές εκλογές 1996

Οι Βουλευτικές εκλογές του 1996 ήταν προώρες εκλογές οι οποίες διεξήχθησαν στις 22 Σεπτεμβρίου. 

Πρώτο κόμμα ήλθε το Πανελλήνιο Σοσιαλιστικό Κίνημα με 41,49% και 162 έδρες, δεύτερο κόμμα η Νέα Δημοκρατία με 38,12% και 102 έδρες, τρίτο κόμμα το Κομμουνιστικό Κόμμα Ελλάδας με 5,61% και 11 έδρες, τέταρτο κόμμα ο Συνασπισμός με 5,12% και 10 έδρες, πέμπτο και τελευταίο κόμμα το Δημοκρατικό Κοινωνικό Κίνημα με 4,43% και 9 έδρες. Η κατανομή των εδρών έγινε με το σύστημα της ενισχυμένης αναλογικής που είχε ψηφίσει η Κυβέρνηση Μητσοτάκη το 1990. 

Μετά το αποτέλεσμα των εκλογών σχηματίστηκε η Κυβέρνηση Κώστα Σημίτη Σεπτεμβρίου 1996.

Αποτελέσματα

Εξωτερικοί σύνδεσμοι 
 Εκλογικός Νόμος εκλογών 1993 & 1996

Ελληνικές βουλευτικές εκλογές
Παγκόσμιο πρωτάθλημα χειροσφαίρισης ανδρών

Το Παγκόσμιο Πρωτάθλημα Χειροσφαίρισης ανδρών είναι η κορυφαία διοργάνωση που οργανώνεται από την Διεθνή Ομοσπονδία Χειροσφαίρισης (IHF), κάθε δύο χρόνια. Στη διοργάνωση του 2015 (15 Ιανουαρίου - 1η Φεβρουαρίου στο Κατάρ) τον παγκόσμιο τίτλο κατέκτησε η Γαλλία για 5η φορά, με νίκη επί της διοργανώτριας χώρας με 22-25. Το χάλκινο μετάλλιο κατέκτησε η Πολωνία με νίκη επί της Ισπανίας με 29-28. Η πιο πρόσφατη διοργάνωση έγινε στη Γαλλία, από τις 11 ως τις 29 Ιανουαρίου 2017 και τον τίτλο κατέκτησε η οικοδέσποινα για 6η φορά, νικώντας 33-26 στον τελικό τη Νορβηγία. Η Σλοβενία νίκησε την Κροατία με 31–30 και κατέκτησε το πρώτο στην ιστορία της μετάλλιο (ένα χάλκινο).

Οι νικητές 
Το πρώτο Παγκόσμιο Πρωτάθλημα Ανδρών διεξήχθη στη Γερμανία, το 1938, με τη συμμετοχή 10 ομάδων από την Ευρώπη.

Συγκεντρωτικός πίνακας μεταλλίων

Παραπομπές

Εξωτερικοί σύνδεσμοι 
 Ιστότοπος της Διεθνούς Ομοσπονδίας Χειροσφαίρισης
 Στατιστικά με συνδέσμους που έχουν αναλυτικά αποτελέσματα από όλες τις διοργανώσεις

Χειροσφαίριση στον κόσμο
Θεώρημα του Όιλερ

Το θεώρημα του Όιλερ ονόμαστηκε έτσι προς τιμή του γερμανόφωνου Ελβετού μαθηματικού Λέοναρντ Όιλερ (Leonhard Euler).

Δηλώνει ότι για κάθε φυσικό αριθμό  ισχύει:
,
όπου οι α και n σχετικά πρώτοι (i.e. πρώτοι μεταξύ τους).
Δηλώνει δηλαδή ότι το  είναι ισοδύναμο της μονάδας ως προς modulo n 
ή αλλιώς ότι το n διαιρεί το .

Με  συμβολίζεται η συνάρτηση Όιλερ (totient function), που μας δίνει το πλήθος των φυσικών αριθμών, μικρότερων ή ίσων του n, που είναι σχετικά πρώτοι με το n.

Εξήγηση: στο Ζ10 έχουμε 14=1, 24=6, 34=1, 44=6, 54=5, 64=6, 74=1, 84=6, 94=1. Ο Όιλερ παρατήρησε ότι το α4=1 συμβαίνει για α=1, 3, 7, 9, δηλ. όποτε οι α, 10 είναι πρώτοι μεταξύ τους.

Το θεώρημα μπορεί να χρησιμοποιηθεί για να μειωθούν εύκολα μεγάλες δυνάμεις (modulo n). Για παράδειγμα στο 7222 (mod 10), επειδή οι αριθμοί 7 και 10 είναι πρώτοι μεταξύ τους και , από το θεώρημα του Όιλερ ισχύει , έτσι έχουμε 7222    . 

Εφαρμόζεται στους αλγόριθμους RSA.

Το θεώρημα του Όιλερ αποτελεί γενίκευση του μικρού θεωρήματος του Φερμά:
Για , p πρώτος αριθμός, ισχύει .
Η παραπάνω σχέση γράφεται τότε ως
,
που αποτελεί την έκφραση του μικρού θεωρήματος του Φερμά.

Το θεώρημα του Όιλερ στη Θεωρία Αριθμών ονομάζεται και Όιλερ-Φερμά ή Euler-totient για να ξεχωρίζει από θεώρημα του Όιλερ στη Γεωμετρία για τα στερεά.

Το θεώρημα του Όιλερ μπορεί να γενικευθεί με το θεώρημα του Κάρμαϊκλ.

Πηγές
 Gauss, Carl Friedrich; Clarke, Arthur A. (translator into English) (1986), Disquisitiones Arithemeticae (Second, corrected edition), New York: Springer, ISBN 0-387-96254-9
 Gauss, Carl Friedrich; Maser, H. (translator into German) (1965), Untersuchungen uber hohere Arithmetik (Disquisitiones Arithemeticae & other papers on number theory) (Second edition), New York: Chelsea, ISBN 0-8284-0191-8
 Hardy, G. H.; Wright, E. M. (1980), An Introduction to the Theory of Numbers (Fifth edition), Oxford: Oxford University Press, ISBN 978-0-19-853171-5
 Ireland, Kenneth; Rosen, Michael (1990), A Classical Introduction to Modern Number Theory (Second edition), New York: Springer, ISBN 0-387-97329-X
 Landau, Edmund (1966), Elementary Number Theory, New York: Chelsea

Θεωρία αριθμών
Ισημερία

Η ισημερία συμβαίνει δύο φορές τον χρόνο, όταν η Γη διέρχεται από τα σημεία τομής της εκλειπτικής (ελλειπτική τροχιά της γης) και του ουράνιου ισημερινού. Στην αστρονομία τα σημεία αυτά συμβολίζονται διεθνώς με τα γράμματα γ και γ΄. Στη συγκεκριμένη στιγμή η γραμμή ηλίου - γης είναι κάθετη στον άξονα περιστροφής της γης, με αποτέλεσμα η ημέρα και η νύχτα να έχουν ίση διάρκεια σε οποιοδήποτε σημείο της γήινης επιφάνειας. Η ισημερία συμβαίνει γύρω στις 21 Μαρτίου και 23 Σεπτεμβρίου. Το όνομα ισημερία προέρχεται από τις ελληνικές λέξεις ίσος και ημέρα, ενώ το διεθνές αντίστοιχο όνομα, equinox, προέρχεται από το λατινικό aequus (ίσος) και nox (νύχτα).

Χρονική στιγμή  
Η εαρινή ισημερία πραγματοποιείται περίπου στις 20 Μαρτίου. Η φθινοπωρινή ισημερία γίνεται περίπου στις 23 Σεπτεμβρίου.

Οι ονομασίες εαρινή και φθινοπωρινή ισημερία είναι σχετικές και αναφέρονται σε περιοχές του βόρειου ημισφαιρίου, καθώς στις αντίστοιχες ημερομηνίες στο νότιο ημισφαίριο οι εποχές είναι αντίθετες. Στα σημεία των δύο πόλων δεν έχει έννοια η ισημερία, ενώ στα σημεία του Ισημερινού η ισημερία είναι διαρκής.

Ερμηνεία 
Στην αστρονομία ισημερία καλείται η αστρική ημέρα κατά την οποία το κέντρο του ηλιακού δίσκου βρίσκεται ίσο χρονικό διάστημα πάνω και κάτω από τον ορίζοντα κάθε τόπου, διαγράφει δηλαδή ίσα τόξα (ημερήσιο και νυκτερινό), και κατά τη διάρκεια της οποίας οι ακτίνες του ηλίου πέφτουν κατακόρυφα στον ισημερινό.

Το φαινόμενο οφείλεται στην περιφορά της γης γύρω από τον ήλιο και στην κλίση του άξονα περιστροφής της. Καθώς η Γη περιφέρεται γύρω από τον Ήλιο και επειδή ο άξονας περιστροφής της δεν είναι κάθετος στο επίπεδο περιφοράς η διάρκεια της ημέρας αλλάζει. Δύο φορές το χρόνο η Γη βρίσκεται σε τέτοια θέση που οι ακτίνες του ήλιου πέφτουν εντελώς κατακόρυφα στον ισημερινό.

Σε πολλές γλώσσες ο αντίστοιχος όρος λεκτικά δεν αναφέρεται στην έννοια της ίσης ημέρας αλλά της ίσης νύχτας κυρίως λόγω της λατινικής προέλευσης του (λατινικά aequinoctium). Οι δύο ισημερίες συμβαίνουν μεταξύ των δύο ηλιοστασίων, του χειμερινού ηλιοστασίου και θερινού ηλιοστασίου. 

Το φαινόμενο της ισημερίας παρουσιάζεται σε όλους τους πλανήτες κάθε ηλιακού συστήματος οι οποίοι παρουσιάζουν κλίση του άξονα περιστροφής ως προς το επίπεδο περιφοράς.

Γήινες ισημερίες

Παραπομπές

Δείτε επίσης 
 Εκλειπτική

Βιβλιογραφία 
Paul Murdin (ed) 2001, Encyclopedia Of Astronomy & Astrophysics, Nature Publishing, ISBN 0750304405.
Patrick Moore (ed) 2004, Philip's Encyclopedia of Astronomy, Prntic Hal Inc., ISBN 0-540-07863-8.
Joseph A. Angelo (ed) 2006, Encyclopedia of Space and Astronomy, Facts on File, ISBN 0-8160-5330-8.

Εξωτερικοί σύνδεσμοι 

 Λεπτομέρειες για τη διάρκεια της ημέρας και τις νύκτας στις Ισημερίες . U.S. Naval Observatory. Naval Meteorology and Oceanography Command (αγγλ.)
 Υπολογισμός της διάρκειας των ημερών (Formulas and Graphs) (αγγλ.) 
 Ισημερινά Σημεία – The Nuttall Encyclopædia (αγγλ.)
 Πίνακας με τις ώρες Ισημεριών, Ηλιοστασίων, Περιήλιο και Αφήλιο το 2000–2020  (αγγλ.)
 Πινακας ωρών εαρινής ισημερίας για 1.000 χρόνια: 1452–2547  (αγγλ.)
 

Αστρομετρία
Ουράνια φαινόμενα
Ευρωμπάσκετ 1985

Η διοργάνωση του ευρωπαϊκού πρωταθλήματος καλαθοσφαίρισης του 1985 (γνωστό και ως Ευρωμπάσκετ 1985) ήταν η 24η, η οποία οργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Δυτική Γερμανία και έλαβε χώρα στις πόλεις Καρλσρούη, Λεβερκούζεν και Στουτγκάρδη.

Οι Σοβιετικοί στο τουρνουά αυτό παρουσίασαν την πιο γρήγορη και θεαματική ομάδα όλων των εποχών, με τους Άρβιντας Σαμπόνις, που ήταν ο MVP της διοργάνωσης, και τον Αλεξάντερ Βολκόφ σε μεγάλη φόρμα, και εκτός μιας παραφωνίας με την Ισπανία στην πρώτη φάση (μία αναπάντεχη ήττα με 92-99) διέλυσαν κυριολεκτικά κάθε αντίπαλο, φορτώνοντας τα αντίπαλα καλάθια με 109 πόντους κατά μ.ο. σε κάθε αγώνα. Για τελευταία φορά, μία από τις κορυφαίες στο παρελθόν μπασκετικές δυνάμεις του ευρωπαϊκού χώρου, έστω και γερασμένη, η Τσεχοσλοβακία κάνει την έκπληξη στα προημιτελικά και αποκλείει τη Γιουγκοσλαβία, που είχε στις τάξεις της τον Ντράζεν Πέτροβιτς (ο οποίος ήταν και ο πρώτος σκόρερ της διοργάνωσης με 25,5 πόντους μ.ο.) και νικώντας στον ημιτελικό την Ισπανία 98-95 (Πέτερ Ράινιακ 31 π.) τελικά κατακτά τη δεύτερη θέση και ποτέ ξανά δεν θα παίξει καθοριστικό ρόλο στα μπασκετικά δρώμενα της γηραιάς ηπείρου, πλην δύο νικών-φωτοβολίδων επί της ελληνικής ομάδας στις διοργανώσεις του 1991 και του 1999, ως Τσεχία. 

Σ' αυτό το τουρνουά τέθηκαν για πρώτη φορά σε Ευρωμπάσκετ σε ισχύ το σουτ των τριών πόντων (από απόσταση τότε στα 6,25 μέτρα από το καλάθι), το οποίο βοήθησε να εκτοξευθούν τα σκοραρίσματα παραπάνω, και οι βολές μία-συν-μία.

Τελική Κατάταξη

Αποτελέσματα

Προκριματικός Γύρος 

Στον προκριματικό γύρο, οι 12 ομάδες χωρίστηκαν σε 2 ομίλους των έξι ομάδων. Οι πρώτες τέσσερις ομάδες συνέχισαν στον προημιτελικό γύρο, ενώ οι δύο τελευταίες οδηγήθηκαν στους αγώνες κατάταξης για τις θέσεις 9 ως 12.

Γκρουπ A

Γκρουπ B

Θέσεις κατάταξης 9-12

Φάση νοκ-άουτ

Προημιτελική φάση

Θέσεις 5 ως 8

Τελική φάση

Βραβεία 
.

Χρυσή Πεντάδα:
  Ντράζεν Πέτροβιτς
  Άρβιντας Σαμπόνις
  Βάλντις Βάλτερς 
  Ντέτλεφ Σρεμπφ
  Φερνάντο Μαρτίν

Εξωτερικοί σύνδεσμοι 
 FIBA Europe Eurobasket 1985

1985
Ευρωπαικο Πρωταθλημα Καλαθοσφαιρισης Ανδρων 1985
Ευρωπαικο Πρωταθλημα Καλαθοσφαιρισης Ανδρων 1985